गुरुदेव ने बहुत स्नेह से उसे देखा और बोले- पुत्र मैंने ब्रह्मा का लिखा बदला नहीं है. किंतु हाँ उनको अपने लिखे की पूर्ति करने के लिए बाध्य अवश्य कर दिया, ब्रह्मा ने तुम्हारे भाग्य में टूटे सींगों वाला बैल लिखा था, जिसे मैं प्रतिदिन तुमसे बाज़ार में बिकवा देता हूँ, उससे जो धन मिलता है उसे भी दीनों के भंडारे में ख़र्च करवा देता हूँ, संचित राशि से तुम उनकी अन्य प्रकार से सहायता करते हो, और स्वयं के लिए उनका आशीर्वाद, सद्भावनाएँ, आदर, प्रेम, विश्वास अर्जित करते हो.